Tannie Ans help Wayde wen! | SARIE
Vanoggend het die blitsige Wayde van Niekerk in net 43.03 sekondes die harte van mense wêreldwyd gesteel. En sommer die 17 jaar oue rekord van Michael D. Johnson verpletter. Daar was veral een vrou in die stadion wat besonder breed geglimlag het – sy 74-jarige afrigter, tannie Anna "Ans" Botha.
Wayde het ná hy geseëvier het spesiaal vir tannie Ans bedank.
Tannie Ans toe Wayde oor die wenstreep hardloop.
"Sy is 'n ongelooflike vrou. Sy't 'n groot rol in my lewe gespeel. Ek is vandag waar ek is oor haar. En daarvoor is ek dankbaar," het Wayde gesê, berig Sport24.
Tannie Ans, 'n voormalige atleet, het in 2012 vir Wayde onder haar vlerk geneem. Sy het van die eerste oomblik af geweet Wayde het 'n besonderse talent, berig City Press.
Wayde sê verder tannie Ans het hom gedissiplineerd gehou. "Sy't my help fokus. Ek is dankbaar dat ek op haar kan vertrou."
Meet Wayde van Niekerk's 74 year-old trainer and coach, Ans Botha. This story just keeps on getting better. Wow!pic.twitter.com/gq2S0RZteZ
Tannie Ans het in 1960 begin afrig, en eers net haar eie kinders. Later het sy ander atlete ook afgerig. Sy is die Universiteit van Vrystaat se hoof-afrigter en is reeds vir 25 jaar by Kovsies.